CELEX: 32015R0924
Language: ro
Date: 2015-06-08 00:00:00
Title: Regulamentul (UE) 2015/924 al Comisiei din 8 iunie 2015 de modificare a Regulamentului (UE) nr. 321/2013 privind specificația tehnică de interoperabilitate pentru subsistemul „material rulant – vagoane de marfă” al sistemului feroviar din Uniunea Europeană (Text cu relevanță pentru SEE)

17.6.2015   
               
               
                  RO
               
               
                  Jurnalul Oficial al Uniunii Europene
               
               
                  L 150/10
               
            REGULAMENTUL (UE) 2015/924 AL COMISIEI
      din 8 iunie 2015
      de modificare a Regulamentului (UE) nr. 321/2013 privind specificația tehnică de interoperabilitate pentru subsistemul „material rulant – vagoane de marfă” al sistemului feroviar din Uniunea Europeană
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2008/57/CE a Parlamentului European și a Consiliului din 17 iunie 2008 privind interoperabilitatea sistemului feroviar în Comunitate (1), în special articolul 6 alineatul (1),
      întrucât:
      
                  (1)
               
               
                  În conformitate cu articolul 12 din Regulamentul (CE) nr. 881/2004 al Parlamentului European și al Consiliului (2), Agenția Europeană a Căilor Ferate („agenția”) trebuie să se asigure că specificațiile tehnice de interoperabilitate („STI-uri”) sunt adaptate conform progresului tehnic, tendințelor pieței și cerințelor sociale și să propună Comisiei modificarea STI-urilor după cum consideră necesar.
               
            
                  (2)
               
               
                  Prin Decizia C(2007) 3371 din 13 iulie 2007, Comisia a acordat agenției un mandat-cadru pentru efectuarea anumitor activități în temeiul Directivei 96/48/CE a Consiliului (3) și al Directivei 2001/16/CE a Parlamentului European și a Consiliului (4). Conform acestui mandat-cadru, agenției i s-a solicitat să efectueze revizuirea STI pentru vagoanele de marfă prevăzută în Regulamentul (UE) nr. 321/2013 al Comisiei (5).
               
            
                  (3)
               
               
                  La 21 ianuarie 2014, agenția a emis un aviz privind „extinderea marcajului «GE» al vagoanelor” (ERA-ADV-2014-1).
               
            
                  (4)
               
               
                  La 21 mai 2014, agenția a emis o recomandare cu privire la modificarea STI privind „evaluarea de către un organism notificat a saboților de frână din materiale compozite” (ERA-REC-109-2014-REC).
               
            
                  (5)
               
               
                  Prin urmare, Regulamentul (UE) nr. 321/2013 ar trebui modificat în consecință.
               
            
                  (6)
               
               
                  Măsurile prevăzute de prezentul regulament sunt conforme cu avizul comitetului instituit în temeiul articolului 29 alineatul (1) din Directiva 2008/57/CE,
               
            ADOPTĂ PREZENTUL REGULAMENT:
      Articolul 1
      Regulamentul (UE) nr. 321/2013 se modifică după cum urmează:
      
                  1.
               
               
                  La articolul 3, se adaugă următoarea literă (c):
                  
                              „(c)
                           
                           
                              în ceea ce privește marcajul «GE», așa cum figurează la punctul 5 din apendicele C la anexă, vagoanele din parcul existent care au fost autorizate în conformitate cu Decizia 2006/861/CE a Comisiei, astfel cum a fost modificată prin Decizia 2009/107/CE, sau cu Decizia 2006/861/CE, astfel cum a fost modificată prin Deciziile 2009/107/CE și 2012/464/UE, și care îndeplinesc condițiile prevăzute la punctul 7.6.4 din Decizia 2009/107/CE pot primi marcajul «GE», fără o evaluare suplimentară a conformității de către o parte terță sau o nouă autorizație de dare în exploatare. Utilizarea acestui marcaj pentru vagoanele aflate în exploatare rămâne de competența întreprinderilor feroviare.”
                           
                        
            
                  2.
               
               
                  Se inserează articolele 8a, 8b și 8c după cum urmează:
                  „Articolul 8a
                  (1)   Fără a aduce atingere dispozițiilor din secțiunea 6.3 din anexă, un certificat de verificare CE pentru un subsistem conținând componente care corespund elementului constitutiv de interoperabilitate «element de frecare pentru frânele care acționează pe suprafața de rulare a roții» care nu are o declarație CE de conformitate poate fi eliberat în cursul unei perioade de tranziție de zece ani de la data aplicării prezentului regulament, dacă sunt îndeplinite următoarele condiții:
                  
                              (a)
                           
                           
                              componenta a fost fabricată înainte de data aplicării prezentului regulament; și
                           
                        
                              (b)
                           
                           
                              elementul constitutiv de interoperabilitate a fost folosit în cadrul unui subsistem care fusese aprobat și dat în exploatare în cel puțin un stat membru înainte de data aplicării prezentului regulament.
                           
                        (2)   Producerea, modernizarea sau reînnoirea oricărui subsistem cu utilizarea de elemente constitutive de interoperabilitate necertificate, inclusiv acordarea autorizației de dare în exploatare a subsistemului, trebuie finalizată înainte de expirarea perioadei de tranziție prevăzute la alineatul (1).
                  (3)   În cursul perioadei de tranziție prevăzute la alineatul (1):
                  
                              (a)
                           
                           
                              motivele necertificării oricărui element constitutiv de interoperabilitate trebuie identificate în mod corespunzător în procedura de verificare a subsistemului menționată la alineatul (1); și
                           
                        
                              (b)
                           
                           
                              autoritățile naționale de siguranță raportează, în raportul lor anual menționat la articolul 18 din Directiva 2004/49/CE, cu privire la utilizarea de elemente constitutive de interoperabilitate necertificate «element de frecare pentru frânele care acționează pe suprafața de rulare a roții» în contextul procedurilor de autorizare.
                           
                        Articolul 8b
                  (1)   Până la expirarea perioadei lor de aprobare în curs, elementele constitutive de interoperabilitate «element de frecare pentru frânele care acționează pe suprafața de rulare a roții» enumerate în apendicele G din anexă nu trebuie să facă obiectul unei declarații CE de conformitate. În această perioadă, «elementele de frecare pentru frânele care acționează pe suprafața de rulare a roții» enumerate în apendicele G din anexă sunt considerate conforme cu prezentul regulament.
                  (2)   După expirarea perioadei lor de aprobare în curs, elementele constitutive de interoperabilitate «element de frecare pentru frânele care acționează pe suprafața de rulare a roții» enumerate în apendicele G din anexă trebuie să facă obiectul unei declarații CE de conformitate.
                  Articolul 8c
                  (1)   Fără a aduce atingere dispozițiilor din secțiunea 6.3 din anexă, un certificat de verificare CE pentru un subsistem conținând componente care corespund elementului constitutiv de interoperabilitate «element de frecare pentru frânele care acționează pe suprafața de rulare a roții» care nu are o declarație CE de conformitate poate fi eliberat în cursul unei perioade de tranziție de zece ani după expirarea perioadei de aprobare a elementului constitutiv de interoperabilitate, dacă sunt îndeplinite următoarele condiții:
                  
                              (a)
                           
                           
                              componenta a fost fabricată înainte de expirarea perioadei de aprobare a elementului constitutiv de interoperabilitate; și
                           
                        
                              (b)
                           
                           
                              elementul constitutiv de interoperabilitate a fost folosit în cadrul unui subsistem care fusese aprobat și dat în exploatare în cel puțin un stat membru înainte de expirarea perioadei sale de aprobare.
                           
                        (2)   Producerea, modernizarea sau reînnoirea oricărui subsistem cu utilizarea de elemente constitutive de interoperabilitate necertificate, inclusiv acordarea autorizației de dare în exploatare a subsistemului, trebuie finalizată înainte de expirarea perioadei de tranziție prevăzute la alineatul (1).
                  (3)   În cursul perioadei de tranziție prevăzute la alineatul (1):
                  
                              (a)
                           
                           
                              motivele necertificării oricărui element constitutiv de interoperabilitate trebuie identificate în mod corespunzător în procedura de verificare a subsistemului menționată la alineatul (1); și
                           
                        
                              (b)
                           
                           
                              autoritățile naționale de siguranță raportează, în raportul lor anual menționat la articolul 18 din Directiva 2004/49/CE, cu privire la utilizarea de elemente constitutive de interoperabilitate necertificate «element de frecare pentru frânele care acționează pe suprafața de rulare a roții» în contextul procedurilor de autorizare.”
                           
                        
            
                  3.
               
               
                  Se introduce următorul articol 9a:
                  „Articolul 9a
                  Certificatul de examinare CE de tip sau de examinare CE a proiectului pentru elementul constitutiv de interoperabilitate «element de frecare pentru frânele care acționează pe suprafața de rulare a roții» este valabil timp de 10 ani. În această perioadă, noile elemente constitutive de același tip pot fi introduse pe piață pe baza unei declarații CE de conformitate care se referă la acest certificat de examinare CE de tip sau de examinare CE de proiect.”
               
            
                  4.
               
               
                  La articolul 10, alineatul (1) se înlocuiește cu următorul text:
                  „(1)   Agenția publică pe site-ul său web lista saboților de frână din materiale compozite aprobați integral pentru transportul internațional, menționați în apendicele G din anexă, pentru perioada în care acești saboți de frână nu fac obiectul unei declarații CE.”
               
            
                  5.
               
               
                  Se introduce următorul articol 10a:
                  „Articolul 10a
                  (1)   Pentru a ține pasul cu progresul tehnologic, ar putea fi necesare soluții inovatoare care nu respectă specificațiile prevăzute în anexă și/sau pentru care metodele de evaluare prevăzute în anexă nu pot fi aplicate. În acest caz, trebuie elaborate noi specificații și/sau noi metode de evaluare asociate acestor soluții inovatoare.
                  (2)   Soluțiile inovatoare pot fi legate de subsistemul «material rulant – vagoane de marfă», de părți ale acestuia și de elementele sale constitutive de interoperabilitate.
                  (3)   Dacă se propune o soluție inovatoare, producătorul sau reprezentantul autorizat al acestuia stabilit în Uniune descrie modul în care soluția se abate de la dispozițiile relevante ale prezentei STI sau modul în care le completează și comunică aceste abateri Comisiei spre analiză.
                  (4)   Comisia emite un aviz cu privire la soluția inovatoare propusă. Dacă acest aviz este pozitiv, specificațiile funcționale și de interfață corespunzătoare și metoda de evaluare care trebuie incluse în STI pentru a permite utilizarea soluției inovatoare respective trebuie să fie elaborate și ulterior integrate în STI în cursul procesului de revizuire desfășurat în temeiul articolului 6 din Directiva 2008/57/CE. În cazul unui aviz negativ, soluția inovatoare propusă nu este aplicată.
                  (5)   Până la revizuirea STI, avizul pozitiv emis de Comisie este considerat un mijloc acceptabil de conformitate cu cerințele esențiale ale Directivei 2008/57/CE și, prin urmare, poate fi folosit la evaluarea subsistemului.”
               
            
                  6.
               
               
                  Anexa la Regulamentul (UE) nr. 321/2013 se modifică în conformitate cu anexa la prezentul regulament.
               
            Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 1 iulie 2015.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 8 iunie 2015.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 191, 18.7.2008, p. 1.
      
         (2)  Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (JO L 164, 30.4.2004, p. 1).
      
         (3)  Directiva 96/48/CE a Consiliului din 23 iulie 1996 privind interoperabilitatea sistemului feroviar transeuropean de mare viteză (JO L 235, 17.9.1996, p. 6).
      
         (4)  Directiva 2001/16/CE a Parlamentului European și a Consiliului din 19 martie 2001 privind interoperabilitatea sistemului feroviar transeuropean convențional (JO L 110, 20.4.2001, p. 1).
      
         (5)  Regulamentul (UE) nr. 321/2013 al Comisiei din 13 martie 2013 privind specificația tehnică de interoperabilitate pentru subsistemul „material rulant – vagoane de marfă” al sistemului feroviar din Uniunea Europeană și de abrogare a Deciziei 2006/861/CE (JO L 104, 12.4.2013, p. 1).
      
         ANEXĂ
         Anexa la Regulamentul (UE) nr. 321/2013 (STI WAG) se modifică după cum urmează:
         
                     1.
                  
                  
                     La capitolul 3, „Cerințe esențiale”, în tabelul 1, sub rândul care conține textul „4.2.4.3.4” în celula din coloana „Punctul” se introduce următorul rând:
                     
                                 „4.2.4.3.5
                              
                              
                                 Elemente de frecare pentru frânele care acționează pe suprafața de rulare a roții
                              
                              
                                 1.1.1, 1.1.2, 1.1.3, 2.4.1
                              
                              
                                  
                              
                              
                                  
                              
                              
                                  
                              
                              
                                 2.4.3”
                              
                           
               
                     2.
                  
                  
                     Capitolul 4, „Caracterizarea subsistemului”, se modifică după cum urmează:
                     
                                 (a)
                              
                              
                                 la punctul 4.2.1, al treilea paragraf se elimină;
                              
                           
                                 (b)
                              
                              
                                 se introduce următorul punct 4.2.4.3.5:
                                 „4.2.4.3.5.   
                                       Elemente de frecare pentru frânele care acționează pe suprafața de rulare a roții
                                    
                                 
                                 Elementul de frecare pentru frânele care acționează pe suprafața de rulare a roții (adică sabotul de frână) generează forțe de frânare prin frecare atunci când este acționat asupra suprafeței de rulare a roții.
                                 Dacă se utilizează frâne care acționează pe suprafața de rulare a roții, caracteristicile elementului de frecare trebuie să contribuie în mod fiabil la atingerea performanței de frânare vizate.
                                 Demonstrarea conformității este descrisă la punctul 6.1.2.5 din prezenta STI.”
                              
                           
               
                     3.
                  
                  
                     Capitolul 5, „Elemente constitutive de interoperabilitate”, se modifică după cum urmează:
                     
                                 (a)
                              
                              
                                 secțiunea 5.2 se înlocuiește cu următorul text:
                                 „5.2.   Soluții inovatoare
                                 
                                 După cum se menționează la articolul 10a, soluțiile inovatoare pot necesita noi specificații și/sau noi metode de evaluare. Specificațiile și metodele de evaluare respective trebuie elaborate prin procesul descris la punctul 6.1.3, ori de câte ori se are în vedere utilizarea unei soluții inovatoare pentru un element constitutiv de interoperabilitate.”;
                              
                           
                                 (b)
                              
                              
                                 se adaugă următorul punct 5.3.4a:
                                 „5.3.4a.   Elementul de frecare pentru frânele care acționează pe suprafața de rulare a roții
                                 
                                 Elementul de frecare pentru frânele care acționează pe suprafața de rulare a roții trebuie conceput și evaluat pentru un domeniu de utilizare definit de:
                                 
                                             —
                                          
                                          
                                             coeficienții de frecare dinamică și intervalele lor de toleranță;
                                          
                                       
                                             —
                                          
                                          
                                             coeficientul minim de frecare statică;
                                          
                                       
                                             —
                                          
                                          
                                             forțele de frânare maxime admise aplicate pe element;
                                          
                                       
                                             —
                                          
                                          
                                             adecvarea pentru detectarea trenurilor de către sisteme bazate pe circuite de cale;
                                          
                                       
                                             —
                                          
                                          
                                             adecvarea pentru condiții de mediu severe.
                                          
                                       Un element de frecare pentru frânele care acționează pe suprafața de rulare a roții trebuie să respecte cerințele definite la punctul 4.2.4.3.5. Aceste cerințe trebuie evaluate la nivel de ECI.”
                              
                           
               
                     4.
                  
                  
                     Capitolul 6, „Evaluarea conformității și verificarea CE”, se modifică după cum urmează:
                     
                                 (a)
                              
                              
                                 în tabelul 8, sub rândul care conține textul „Modulul CH1”, se adaugă următorul rând:
                                 
                                             „Modulul CV
                                          
                                          
                                             Validarea tipului prin experiența în exploatare (adecvarea pentru utilizare)”
                                          
                                       
                           
                                 (b)
                              
                              
                                 tabelul 9 se modifică după cum urmează:
                                 
                                    „Tabelul 9
                                 
                                 
                                    Module care trebuie aplicate pentru elementele constitutive de interoperabilitate
                                 
                                 
                                             Punct
                                          
                                          
                                             Element constitutiv
                                          
                                          
                                             Module
                                          
                                       
                                             CA1 sau CA2
                                          
                                          
                                             CB + CD
                                          
                                          
                                             CB + CF
                                          
                                          
                                             CH
                                          
                                          
                                             CH1
                                          
                                          
                                             CV
                                          
                                       
                                             4.2.3.6.1
                                          
                                          
                                             Aparat de rulare
                                          
                                          
                                              
                                          
                                          
                                             X
                                          
                                          
                                             X
                                          
                                          
                                              
                                          
                                          
                                             X
                                          
                                          
                                              
                                          
                                       
                                             Aparat de rulare – consacrat
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                                             4.2.3.6.2
                                          
                                          
                                             Osie montată
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.3
                                          
                                          
                                             Roată
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.4
                                          
                                          
                                             Osie
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.4.3.5
                                          
                                          
                                             Element de frecare pentru frânele care acționează pe suprafața de rulare a roții
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                             X (**)
                                             
                                          
                                       
                                             5.3.5
                                          
                                          
                                             Semnal de fine de tren
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                           
                                 (c)
                              
                              
                                 după punctul 6.1.2.4 se inserează următorul punct 6.1.2.5:
                                 „6.1.2.5.   Elemente de frecare pentru frânele care acționează pe suprafața de rulare a roții
                                 
                                 Demonstrarea conformității elementelor de frecare pentru frânele care acționează pe suprafața de rulare a roții se efectuează prin determinarea următoarelor proprietăți ale elementului de frecare în conformitate cu documentul tehnic ERA/TD/2013-02/INT al Agenției Europene a Căilor Ferate (ERA), versiunea 2.0 din XX.XX.2014, publicat pe site-ul web al ERA (http://www.era.europa.eu):
                                 
                                             —
                                          
                                          
                                             performanța frecării dinamice (capitolul 4);
                                          
                                       
                                             —
                                          
                                          
                                             coeficientul de frecare statică (capitolul 5);
                                          
                                       
                                             —
                                          
                                          
                                             caracteristici mecanice, inclusiv proprietăți legate de testul de rezistență la forfecare și de testul de rezistență la îndoire (capitolul 6).
                                          
                                       Demonstrarea adecvării pentru următoarele scopuri se efectuează în conformitate cu capitolele 7 și/sau 8 din documentul tehnic ERA/TD/2013-02/INT al ERA, versiunea 2.0 din XX.XX.2014, publicat pe site-ul web al ERA (http://www.era.europa.eu), dacă elementul de frecare este destinat să fie adecvat pentru:
                                 
                                             —
                                          
                                          
                                             detectarea trenurilor de către sisteme bazate pe circuite de cale; și/sau
                                          
                                       
                                             —
                                          
                                          
                                             condiții de mediu severe.
                                          
                                       În cazul în care un producător nu are o experiență dobândită suficientă (conform propriei aprecieri) pentru proiectul propus, procedura de validare de tip prin experiență în exploatare (modulul CV) trebuie inclusă în procedura de evaluare a adecvării pentru utilizare. Înainte de a începe încercările în exploatare, se utilizează un modul potrivit (CB sau CH1) pentru a certifica proiectul elementului constitutiv de interoperabilitate.
                                 Încercările în exploatare se organizează la cererea producătorului, care trebuie să obțină acordul unei întreprinderi feroviare ce va contribui la o astfel de evaluare.
                                 Adecvarea pentru detectarea trenurilor de către sisteme bazate pe circuite de cale a elementelor de frecare destinate a fi utilizate în subsisteme în afara domeniului de aplicare stabilit în capitolul 7 din documentul tehnic ERA/TD/2013-02/INT al ERA, versiunea 2.0 din XX.XX.2014, publicat pe site-ul web al ERA (http://www.era.europa.eu) poate fi demonstrată folosind procedura pentru soluții inovatoare descrisă la punctul 6.1.3.
                                 Adecvarea pentru condiții de mediu severe prin încercare cu dinamometru a elementelor de frecare destinate a fi utilizate în subsisteme în afara domeniului de aplicare stabilit la clauza 8.2.1 din documentul tehnic ERA/TD/2013-02/INT al ERA, versiunea 2.0 din XX.XX.2014, publicat pe site-ul web al ERA (http://www.era.europa.eu) poate fi demonstrată folosind procedura pentru soluții inovatoare descrisă la punctul 6.1.3.”;
                              
                           
                                 (d)
                              
                              
                                 punctul 6.1.3 se înlocuiește cu următorul text:
                                 „6.1.3.   Soluții inovatoare
                                 
                                 Dacă se propune o soluție inovatoare menționată la articolul 10a pentru un element constitutiv de interoperabilitate, producătorul sau reprezentantul autorizat al acestuia stabilit pe teritoriul Uniunii trebuie să aplice procedura prevăzută la articolul 10a.”;
                              
                           
                                 (e)
                              
                              
                                 la punctul 6.2.2.3, al treilea paragraf se înlocuiește cu următorul text:
                                 „Ca alternativă la realizarea încercărilor pe calea ferată pentru două înclinații diferite ale liniei, astfel cum se stabilește în clauza 5.4.4.4 din EN 14363:2005, se permite realizarea de încercări doar pentru o singură înclinație a liniei dacă se demonstrează că încercările acoperă gama de condiții de contact prevăzute în secțiunea 1.1 din documentul tehnic ERA/TD/2013/01/INT al ERA, versiunea 1.0 din 11.2.2013, publicat pe site-ul web al ERA (http://www.era.europa.eu).”;
                              
                           
                                 (f)
                              
                              
                                 punctul 6.2.3 se înlocuiește cu următorul text:
                                 „6.2.3.   Soluții inovatoare
                                 
                                 Dacă pentru subsistemul «material rulant – vagoane de marfă» se propune o soluție inovatoare menționată la articolul 10a, solicitantul trebuie să aplice procedura prevăzută la articolul 10a.”
                              
                           
               
                     5.
                  
                  
                     La capitolul 7, „Implementare”, punctul 7.1.2 litera (j) a doua teză se elimină.
                  
               
                     6.
                  
                  
                     În apendicele A, ultimul rând din tabelul A.1 se elimină.
                  
               
                     7.
                  
                  
                     Apendicele C se modifică după cum urmează:
                     
                                 (a)
                              
                              
                                 în secțiunea 9, litera (l) se înlocuiește cu următorul text:
                                 
                                             „(l)
                                          
                                          
                                             Dacă sistemul de frânare necesită un element constitutiv de interoperabilitate «element de frecare pentru frânele care acționează pe suprafața de rulare a roții», elementul constitutiv de interoperabilitate trebuie, pe lângă cerințele de la punctul 6.1.2.5, să respecte și fișa UIC 541-4:2010. Producătorul elementului de frecare pentru frânele care acționează pe suprafața de rulare a roții sau reprezentantul autorizat al acestuia stabilit în Uniune trebuie, în acest caz, să obțină aprobarea UIC.”;
                                          
                                       
                           
                                 (b)
                              
                              
                                 în secțiunea 14, al doilea paragraf se înlocuiește cu următorul text:
                                 „În ceea ce privește utilizarea de sisteme de frânare pe suprafața de rulare a roții, această condiție este considerată îndeplinită dacă elementul constitutiv de interoperabilitate «element de frecare pentru frânele care acționează pe suprafața de rulare a roții», în plus față de cerințele de la punctul 6.1.2.5, respectă și fișa UIC 541-4:2010 și dacă roata:
                                 
                                             —
                                          
                                          
                                             este evaluată în conformitate cu punctul 6.1.2.3; și
                                          
                                       
                                             —
                                          
                                          
                                             îndeplinește condițiile din secțiunea 15 a apendicelui C.”
                                          
                                       
                           
               
                     8.
                  
                  
                     Apendicele D se modifică după cum urmează:
                     
                                 (a)
                              
                              
                                 se introduc următoarele rânduri sub rândul care conține textul „Frâna de staționare | 4.2.4.3.2.2” în celula din coloana „Caracteristici de evaluat”:
                                 
                                             „Elemente de frecare pentru frânele care acționează pe suprafața de rulare a roții
                                          
                                          
                                             4.2.4.3.5
                                          
                                          
                                             —
                                          
                                          
                                             —
                                          
                                       
                                             6.1.2.5
                                          
                                          
                                             Document tehnic ERA/TD/2013-02/INT al ERA, versiunea 2.0 din XX.XX.2014
                                          
                                          
                                             toate”
                                          
                                       
                           
                                 (b)
                              
                              
                                 rândul care conține textul „EN 15551:2009+A1:2010” în celula din coloana „Trimiteri la standardul obligatoriu” se înlocuiește cu următorul text:
                                 
                                              
                                          
                                          
                                              
                                          
                                          
                                             „EN 15551:2009+A1:2010
                                          
                                          
                                             6.2, 6.2.3.1”
                                          
                                       
                           
                                 (c)
                              
                              
                                 sub rândul care conține textul „fișa UIC 542:2010” în celula din coloana „Trimiteri la standardul obligatoriu” se introduce următorul rând:
                                 
                                              
                                          
                                          
                                              
                                          
                                          
                                             „UIC 541-4:2010
                                          
                                          
                                             toate”
                                          
                                       
                           
               
                     9.
                  
                  
                     În apendicele E secțiunea 1, primul paragraf se înlocuiește cu următorul text:
                     „Culoarea lămpilor spate trebuie să fie în conformitate cu clauza 5.5.3 din EN 15153-1:2013.”
                  
               
                     10.
                  
                  
                     În apendicele F, sub rândul care conține textul „Protecția antipatinare a roților (WSP)” în celula din coloana „Elementul subsistemului «material rulant»” se introduce următorul rând:
                     
                                 „Elemente de frecare pentru frânele care acționează pe suprafața de rulare a roții
                              
                              
                                 4.2.4.3.5
                              
                              
                                 X
                              
                              
                                 X
                              
                              
                                 X
                              
                              
                                 6.1.2.5”
                              
                           
               
            (*)  Modulele CA1, CA2 sau CH pot fi utilizate doar în cazul produselor introduse pe piață (și deci dezvoltate) înainte de intrarea în vigoare a prezentei STI, cu condiția ca producătorul să demonstreze organismului notificat că analiza proiectului și examinarea de tip au fost efectuate pentru aplicații anterioare în condiții comparabile și că acestea sunt în conformitate cu cerințele prezentei STI; această demonstrație trebuie documentată și se consideră că oferă același nivel de dovadă ca modulul CB sau examinarea proiectului în conformitate cu modulul CH1.
         
            (**)  Modulul CV se utilizează în cazul în care producătorul elementului de frecare pentru frânele care acționează pe suprafața de rulare a roții nu are o experiență dobândită suficientă (conform propriei aprecieri) pentru proiectul propus.”;